b'\n_START_ARTICLE_\nSimptoterminis metodas\n_START_PARAGRAPH_\nSimptoterminis metodas \xe2\x80\x93 nat\xc5\xabralaus \xc5\xa1eimos planavimo (N\xc5\xa0P) b\xc5\xabdas, kuriuo siekiama nustatyti vaising\xc4\x85sias dienas remiantis dviej\xc5\xb3 metod\xc5\xb3 \xe2\x80\x93 temperat\xc5\xabrinio ir gimdos kaklelio gleivi\xc5\xb3 metodo \xe2\x80\x93 principais. Pagrindinis privalumas \xe2\x80\x93 sinchroni\xc5\xa1kai naudojant \xc5\xa1iuos du metodus, vaising\xc5\xb3j\xc5\xb3 dien\xc5\xb3 nustatymas yra tikslesnis._NEWLINE_Pastaraisiais metais atsiranda vis daugiau gamintoj\xc5\xb3, si\xc5\xablan\xc4\x8di\xc5\xb3 \xc4\xafvairias moters ciklo skai\xc4\x8diuokles, parodan\xc4\x8dias, kurios dienos yra vaisingos. Da\xc5\xbeniausiai jos remiasi tiek moters temperat\xc5\xabra, tiek ir gleivi\xc5\xb3 charakteristikomis (pvz., \xe2\x80\x9ePerimon\xe2\x80\x9c). Dauguma tiek\xc4\x97j\xc5\xb3 teigia, kad Perlo indeksas siekia ma\xc5\xbeiau nei 5. Ta\xc4\x8diau prie\xc5\xa1 naudojantis tokiomis skai\xc4\x8diuokl\xc4\x97mis, jas reikia \xe2\x80\x9ekalibruoti\xe2\x80\x9c \xe2\x80\x93 nustatyti individualiai pagal moters ankstesnius ciklus, kadangi skai\xc4\x8diuokl\xc4\x97je yra ma\xc5\xbeas kompiuteris, analizuojantis informacij\xc4\x85 apie paskutinius moters ciklus. Kalibravimo laikas priklauso nuo tiek\xc4\x97jo \xe2\x80\x93 gali b\xc5\xabti nuo 3 iki 8 ir daugiau cikl\xc5\xb3.'